Friends & Family Night | Eaton Arrowsmith
EA Adults Redmond, EA Adults Vancouver, EA Adults Victoria, EA Adults West Van Kamoo o ka Dirišago Wepesaete ka Polelo ya Diatla | Thušo go JW.ORG
Diriša Wepesaete ka Leleme le Lengwe
Diriša Wepesaete ya JW.ORG ka Founo Goba Tablet
Diriša Wepesaete ka Polelo ya Diatla
Dipuku tša Polelo ya Diatla di ka mokgwa wa bidio. Dipolelo tše dingwe tša Diatla di fetoletše karolo ya jw.org, go akaretša le letlakala la mathomo la Wepesaete. Dipolelo tše dingwe tša Diatla ga se tša tšwa di e fetolela, eupša di na le dipuku, dimakasine le dibidio tše dingwe tšeo di hwetšagalago karolong ya DIKGATIŠO.
Diriša mekgwa e latelago go hwetša Wepesaete ya Polelo ya Diatla:
Kgetha Polelo ya Diatla
Eya karolong ya PUBLICATIONS
Diriša lenaneo la JW Library Sign Language
Mokgwa wa 1: Kgotla Lepokisana la Maleme go bona maleme ka moka ao a lego gona go jw.org.
Kgotla Lepokisana la Bontšha Dipolelo tša Diatla Feela bakeng sa go bona dipolelo tša diatla feela.
O ka ba wa ngwala Polelo ya Diatla ka gare ga lepokisana la maleme. Ge o dutše o ngwala, go tla tšwelela feela Polelo ya Diatla yeo e sepedišanago le ditlhaka tšeo o di ngwalago.
Mokgwa wa 2: Kgotla linki ya Bogela Dibidio tša Polelo ya Diatla yeo e lego letlakaleng la mathomo, ke moka kgetha Polelo ya Diatla.
Ge e ba jw.org e šetše e fetoletšwe ka Polelo ya Diatla yeo o e kgethilego, gona Wepesaete e tla ba ya Polelo ya Diatla.
Go bonolo go diriša Wepesaete ya Polelo ya Diatla ka ge e na le maswao. Leswao le lengwe le le lengwe le emela seo o tlago go se hwetša karolong yeo.
Ka tlase ga PUBLICATIONS, dilo tše dingwe ga di bitšwe go swana le ka polelo yeo e bolelwago. Ka mohlala, Wepesaeteng ya Polelo ya Diatla, MUSIC o bitšwa SONGS.
Kgotla seo o se nyakago e ka ba dipuku, dimakasine goba selo le ge e le sefe. Bapala goba go taonelouta dibidio tša Polelo ya Diatla.
Eya go PUBLICATIONS > FEATURED ITEMS.
Kgetha Polelo ya Diatla yeo o e nyakago lepokisaneng la Display. Ka ge go tšwelela maleme a mantši lepokisaneng, o ka hwetša leleme leo o le nyakago gabonolo ka go ngwala ditlhaka tša mathomo tša leleme leo. Ge o dutše o ngwala, go tla tšwelela feela maleme ao a sepedišanago le ditlhaka tšeo o di ngwalago.
Ge e ba Polelo ya Diatla yeo o e kgethilego e se na dipuku tše dintši, di tla tšwelela ka moka ka tlase ga FEATURED ITEMS. Lega go le bjalo, ge e ba go e na le dipuku tše dintši tša leleme leo o le kgethilego, karolo ya FEATURED ITEMS e tla bontšha dipuku tše sego kae feela. Eya karolong ya (BIBLE, MAGAZINES, BOOKS & BROCHURES) bakeng sa go bona tšeo di hwetšagalago ka Polelo ya Diatla.
O ka diriša lenaneo la JW Library Sign Language ge e ba:
o šomiša dibidio tša Polelo ya Diatla gantši.
o ka holwa ke go ba le dibidio tše ka sedirišweng sa gago le ge o sa tsena Inthaneteng.
lenaneo le le a hwetšagala ka Polelo ya Diatla yeo o e dirišago.
Go tseba ka mo go oketšegilego ka se, eya linking ya hwetša thušo ka JW Library Sign Language.